CELEX: 32011R0804
Language: el
Date: 2011-08-10 00:00:00
Title: Εκτελεστικός κανονισμός (ΕΕ) αριθ. 804/2011 του Συμβουλίου, της 10ης Αυγούστου 2011 , για την εφαρμογή του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

11.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 206/19
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 804/2011 ΤΟΥ ΣΥΜΒΟΥΛΊΟΥ
   της 10ης Αυγούστου 2011
   για την εφαρμογή του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφος 2,
   Εκτιμώντας τα ακόλουθα:
   
               (1)
            
            
               Στις 2 Μαρτίου 2011, το Συμβούλιο εξέδωσε τον κανονισμό (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη.
            
         
               (2)
            
            
               Δεδομένης της σοβαρότητας της κατάστασης που επικρατεί στη Λιβύη και σύμφωνα με την εκτελεστική απόφαση 2011/500/ΚΕΠΠΑ του Συμβουλίου, της 10ης Αυγούστου 2011, για την εφαρμογή της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη (2), θα πρέπει να περιληφθούν δύο ακόμη οντότητες στον κατάλογο των φυσικών και νομικών προσώπων, οντοτήτων ή οργανισμών που υπόκεινται σε περιοριστικά μέτρα ο οποίος παρατίθεται στο παράρτημα III του κανονισμού (ΕΕ) αριθ. 204/2011,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι οντότητες που περιλαμβάνονται στο παράρτημα του παρόντος κανονισμού προστίθενται στον κατάλογο του παραρτήματος III του κανονισμού (ΕΕ) αριθ. 204/2011.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Αυγούστου 2011.
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  ΕΕ L 58 της 3.3.2011, σ. 1.
   
      (2)  Βλέπε σελίδα 53 της παρούσας Επίσημης Εφημερίδας.
   
      ΠΑΡΑΡΤΗΜΑ
      
         Οντότητες που αναφέρονται στο άρθρο 1
      
      
                   
               
               
                  Ονομασία
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Al-Sharara Oil Services Company
                  (επίσης γνωστή ως: Al Sharara, Al-shahara oil service company, Sharara Oil Service Company, Sharara, Al-Sharara al-Dhahabiya Oil Service Company)
               
               
                  
                              Περιοχή Al-Saqa, πλάι στο τζαμί al-Saqa, Τρίπολη, Λιβύη
                           
                        
                              Τηλ.: +218 21362 2163
                           
                        
                              Φαξ: +218 21362 2161
                           
                        
               
                  Οντότητα που ενεργεί για λογαριασμό ή υπό τη διεύθυνση του καθεστώτος Καντάφι.
               
               
                  10.8.2011
               
            
                  2.
               
               
                  Organisation for Development of Administrative Centres (Οργανισμός Ανάπτυξης Διοικητικών Κέντρων - ODAC)
               
               
                  www.odac-libya.com
               
               
                  Οντότητα που ενεργεί για λογαριασμό ή υπό τη διεύθυνση του καθεστώτος Καντάφι και πιθανώς πηγή χρηματοδότησης του καθεστώτος. Ο ODAC έχει διευκολύνει χιλιάδες έργα υποδομής με κρατική χρηματοδότηση.
               
               
                  10.8.2011